Verschideni Fund us dr Bronzezyt zeiget, dass es Mensche zwüschet em 13. und 9. Jahrhundert vor Chrischti Geburt geh hett. Bodefund und Ortsnäme bewiiset, dass es e  Besiidlig im 3. Jahrhundert vor Chrischti Geburt vu de Kelte geh hett. Dr Name vu'dr Linth chunnt vum keltische "lindu-", was Wasser bedütet. Ufn Kerenzerberg und am Walesee hett me spöter Baute vu de Römer gfunde. Um Chrischti Geburt hett das hütige Glarnerland zur Provinz Raetia gköhrt.